# Χαμένοι στη μετάφραση (ταινία)

| Χαμένοι στη μετάφραση |
| --- |
| Κινηματογραφική αφίσα |
| Σκηνοθεσία | Σοφία Κόπολα |
| Παραγωγή | Σοφία Κόπολα και Ρος Κατζ |
| Σενάριο | Σοφία Κόπολα |
| Πρωταγωνιστές | Μπιλ Μάρεϊ, Σκάρλετ Γιόχανσον, Τζιοβάνι Ριμπίζι, Άννα Φάρις, Ακίκο Τακεσίτα, Φρανσουά Ντε Μπουά, Ακίρα, Νάνσι Στάινερ, Hiromix, Τακάσι Φούτζι, Ακίκο Μονό, Diamond Yukai, Ακίρα Γιαμαγκούτσι, Φουμίχιρο Χαγιάσι και Χιρόκο Καβασάκι |
| Μουσική | Κέβιν Σιλντς |
| Φωτογραφία | Λέινς Άκορντ |
| Μοντάζ | Σάρα Φλακ |
| Ενδυματολόγος | Νάνσι Στάινερ |
| Εταιρεία παραγωγής | American Zoetrope και Tohokushinsha Film |
| Διανομή | Focus Features και Pathé Distribution |
| Πρώτη προβολή |  3 Οκτωβρίου 2003  17 Οκτωβρίου 2003 |
| Διάρκεια | 97 λεπτά |
| Προέλευση | ΗΠΑ Ιαπωνία |
| Γλώσσα | Αγγλικά, Ιαπωνικά, Γαλλικά και Γερμανικά |
| Προϋπολογισμός | $4 εκατομμύρια  |
| Ακαθάριστα έσοδα | $119,7 εκατομμύρια |
| Βραβεύσεις | Βραβείο Α' Ανδρικού Ρόλου της Ένωσης Κριτικών Κινηματογράφου του Τορόντο, Βραβείο Α' Ανδρικού Ρόλου της Ένωσης Κριτικών Κινηματογράφου της Νέας Υόρκης, Χρυσή Σφαίρα για τον καλύτερο άνδρα ηθοποιό σε κωμωδία ή μιούζικαλ, βραβείο Εθνικής Ένωσης Κριτικών Κινηματογράφου για τον καλύτερο ηθοποιό, Βραβείο Α' Γυναικείου Ρόλου της Ένωσης Κριτικών Κινηματογράφου της Βοστώνης, Βραβείο Α' Ανδρικού Ρόλου της Ένωσης Διαδικτυακών Κριτικών Κινηματογράφου, Όσκαρ Καλύτερου Πρωτότυπου Σεναρίου, Χρυσή Σφαίρα Καλύτερης μουσικής ή κωμικής ταινίας, Βραβείο Καλύτερου Πρωτότυπου Σεναρίου της Ένωσης Διαδικτυακών Κριτικών Κινηματογράφου, Βραβείο Α' Ανδρικού ρόλου της Ένωσης Κριτικών Κινηματογράφου του Λος Άντζελες, Βραβείο Καλύτερου Σεναρίου της Ένωσης Κριτικών Κινηματογράφου της Φλόριδας, Βραβείο Καλύτερης Σκηνοθεσίας της Ένωσης Κριτικών Κινηματογράφου της Βοστώνης, Βραβείο της Ένωσης Κριτικών Κινηματογράφου του Σαν Φρανσίσκο Α' ανδρικού ρόλου, Βραβείο Καλύτερης Σκηνοθεσίας της Ένωσης Κριτικών Κινηματογράφου της Νέας Υόρκης, Βραβείο της Ένωσης Κριτικών Κινηματογράφου του Σαν Φρανσίσκο Καλύτερης Ταινίας, βραβείο Ένωσης Κριτικών Κινηματογράφου Νοτιοανατολικής Αμερικής καλύτερου ηθοποιού, βραβεία Ένωσης Κριτικών Κινηματογράφου Νοτιοανατολικής Αμερικής καλυτέρου πρωτότυπου σεναρίου, Βραβείο Καλύτερης Ταινίας της Ένωσης Κριτικών Κινηματογράφου του Τορόντο, Βραβείο Καλύτερης Σκηνοθεσίας της Ένωσης Κριτικών Κινηματογράφου της Ουάσιγκτον Π.Κ., Βραβείο Καλύτερης Ταινίας της Ένωσης Κριτικών Κινηματογράφου του Βανκούβερ, Βραβείο Καλύτερου Πρωτότυπου Σεναρίου της Ένωσης Κριτικών Κινηματογράφου της Ουάσιγκτον Π.Κ., Βραβείο Καλύτερης Ταινίας της Ένωσης Κριτικών Κινηματογράφου της Ουάσιγκτον Π.Κ, Βραβείο Α' Ανδρικού Ρόλου της Ένωσης Κριτικών Κινηματογράφου της Βοστώνης, Χρυσή Σφαίρα καλύτερου σεναρίου, Satellite Award for Best Actor in a Musical or Comedy, Βραβείο Α' Ανδρικού Ρόλου της Ένωσης Κριτικών Κινηματογράφου του Σικάγου, Chlotrudis Award for Best Director, Independent Spirit Award for Best Screenplay, Ανεξάρτητο Βραβείο Σπίριτ για τον Καλύτερο Κύριο Ανδρικό Ρόλο, Βραβείο Καλύτερου Διευθυντή Φωτογραφίας της Ένωσης Κριτικών Κινηματογράφου του Σικάγου, Independent Spirit Award for Best Director, βραβείο BAFTA καλύτερου Α΄ ανδρικού ρόλου, Chicago Film Critics Association Award for Best Screenplay, Chlotrudis Award for Best Original Screenplay, Βραβείο BAFTA Α΄ Γυναικείου Ρόλου, Satellite Award for Best Original Screenplay, Chlotrudis Award for Best Film, βραβείο BAFTA καλύτερου μοντάζ, Writers Guild of America Award for Best Original Screenplay, German Film Award for Best No-German Film, Bodil Award for Best American Film, βραβείο Σεζάρ καλύτερης ξένης ταινίας, Εθνικό Συμβούλιο Αναθεώρησης:Καλύτερες Δέκα Ταινίες και International Cinephile Society Award for Best Actor |
|  Σχετικά πολυμέσα |
| δεδομένα () |

Το Χαμένοι στη μετάφραση (αγγλικά: *Lost in Translation*‎‎) είναι κωμική-δραματική ταινία, σε σκηνοθεσία και σενάριο της Σοφία Κόπολα. Είναι η δεύτερη ταινία της σκηνοθέτριας, μετά από το *Αυτόχειρες παρθένοι* . Πρωταγωνιστούν οι Μπιλ Μάρεϊ, Σκάρλετ Τζοχάνσον, Τζιοβάνι Ριμπίζι και Άννα Φάρις.

Η ταινία περιστρέφεται γύρω από έναν μεσήλικα ηθοποιό, τον Μπομπ, και μια νεαρή κοπέλα που αποφοίτησε πρόσφατα από το πανεπιστήμιο, την Σάρλοτ. Βρίσκονται για διαφορετικούς λόγους στην Ιαπωνία και μεταξύ τους αναπτύσσεται συμπάθεια μετά από μια τυχαία συνάντηση σε ένα ξενοδοχείο του Τόκιο.

Η Κόπολα άρχισε την παραγωγή της ταινίας μετά την κυκλοφορία της ταινίας της *Αυτόχειρες παρθένοι*. Τα γυρίσματα πραγματοποιήθηκαν μέσα σε 27 ημέρες από τον Σεπτέμβριο ως τον Οκτώβριο του 2002, κυρίως στο Τόκιο αλλά και στη Νέα Υόρκη.

Η ταινία κυκλοφόρησε στις κινηματογραφικές αίθουσες στις 3 Οκτωβρίου 2003. Η ταινία, που είχε καλές κριτικές, ήταν μεγάλη εισπρακτική επιτυχία με έσοδα πάνω από 119 εκατομμύρια δολάρια παγκοσμίως, με προϋπολογισμό 4 εκατομμυρίων δολαρίων. Προτάθηκε για τέσσερα βραβεία Όσκαρ, κερδίζοντας αυτό του Πρωτότυπου Σεναρίου, καθώς και για πέντε Χρυσές Σφαίρες και για οκτώ βραβεία BAFTA, κερδίζοντας τελικά τρεις Χρυσές Σφαίρες και τρία βραβεία BAFTA.

## Πλοκή

Ο Μπομπ είναι ένας ξεπεσμένος σταρ του κινηματογράφου της δεκαετίας του 1970 που βρίσκεται στο Τόκιο για τις ανάγκες ενός διαφημιστικού εγχώριας μάρκας ουίσκι. Μια μέρα στο μπαρ του ξενοδοχείου στο οποίο διαμένει γνωρίζει την Σάρλοτ, νεαρή σύζυγο ενός επαγγελματία φωτογράφου, που περνάει τις ώρες της μοναχικά.

## Ηθοποιοί και Χαρακτήρες

* Μπιλ Μάρεϊ στο ρόλο του *Μπομπ Χάρις*
* Σκάρλετ Τζοχάνσον στο ρόλο της *Σάρλοτ*
* Τζιοβάνι Ριμπίζι στο ρόλο του *Τζον*
* Άννα Φάρις στο ρόλο της *Κέλι*
* Φουμιχίρο Χαϊάτσι στο ρόλο του *Τσάρλι Μπράουν*
* Ακίκο Τακεσίτα ως κύριος Καουασάκι
* Φρανσουά Ντι Μπουά ως ο πιανίστας
* Νάνσυ Στάινερ ως Λύντια Χάρις (φωνή)

## Υποδοχή

### Κριτικές

Το "Χαμένοι στη μετάφραση" έλαβε ευρεία κριτική αναγνώριση, ιδιαίτερα για την ερμηνεία του Μάρεϊ και για τη σκηνοθεσία και το σενάριο της Κόπολα. Στον ιστότοπο συγκέντρωσης κριτικών Rotten Tomatoes, η ταινία έχει βαθμολογία θετικής αποδοχής 95% με βάση 234 κριτικές, με μέση βαθμολογία 8,5/10. Η κριτική συναίνεση του ιστότοπου αναφέρει: "Ισορροπώντας αποτελεσματικά το χιούμορ και το διακριτικό πάθος, η Σοφία Κόπολα δημιουργεί μια συγκινητική, μελαγχολική ιστορία που χρησιμεύει ως βιτρίνα τόσο για τον Μπιλ Μάρεϊ όσο και για τη Σκάρλετ Γιόχανσον." Στο Metacritic, το οποίο αποδίδει ένα σταθμισμένο μέσο όρο, η ταινία έχει μέση βαθμολογία 91 στα 100 με βάση 44 κριτικές, υποδεικνύοντας "καθολική αναγνώριση".

### Βραβεία και Υποψηφιότητες

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Καλύτερη Ταινία | Ρος Κατζ & Σοφία Κόπολα | Υποψηφιότητα |
| Καλύτερη Σκηνοθεσία | Σοφία Κόπολα | Υποψηφιότητα |
| Καλύτερο Πρωτότυπο Σενάριο | Νίκη |
| Α' Ανδρικός Ρόλος | Μπιλ Μάρεϊ | Υποψηφιότητα |
| Χρυσές Σφαίρες | Καλύτερη Ταινία - Κωμωδία ή Μιούζικαλ |  | Νίκη |
| Καλύτερης Σκηνοθεσίας | Σοφία Κόπολα | Υποψηφιότητα |
| Καλύτερο Σενάριο | Νίκη |
| Καλύτερος Α' Ανδρικός Ρόλος - Κωμωδία ή Μιούζικαλ | Μπιλ Μάρεϊ | Νίκη |
| Καλύτερος Α' Γυναικείος Ρόλος - Κωμωδία ή Μιούζικαλ | Σκάρλετ Τζοχάνσον | Υποψηφιότητα |
| Βραβεία BAFTA | Καλύτερη Ταινία |  | Υποψηφιότητα |
| Καλύτερη Σκηνοθεσία (βραβείο Ντέιβιντ Λιν για την Σκηνοθεσία) | Σοφία Κόπολα | Υποψηφιότητα |
| Καλύτερο Πρωτότυπο Σενάριο | Υποψηφιότητα |
| Καλύτερος Α΄ Ανδρικός Ρόλος | Μπιλ Μάρεϊ | Νίκη |
| Καλύτερος Α΄ Γυναικείος Ρόλος | Σκάρλετ Τζοχάνσον | Νίκη |
| Καλύτερη Μουσική Επένδυση (βραβείο Άντονι Άσκουιθ για Μουσική Ταινίας) | Μπραΐαν Ρίτζελ και Κέβιν Σιλντς | Υποψηφιότητα |
| Καλύτερη Φωτογραφία | Λανς Άκορντ | Υποψηφιότητα |
| Καλύτερο Μοντάζ | Σάρα Φλακ | Νίκη |

## Παραπομπές

## Εξωτερικοί σύνδεσμοι

* Επίσημος ιστότοπος
* *Χαμένοι στη Μετάφραση*   στην IMDb
* Χαμένοι στη Μετάφραση στο cine.gr